ยูเออีเปิดโรงนิวเคลียร์ ตะวันออกกลางชาติแรก
รัฐบาลสหรัฐอาหรับเอมิเรตส์ หรือยูเออีได้กลายเป็นชาติแรกในภูมิภาคตะวันออกกลาง ที่เปิดการใช้งานโรงไฟฟ้านิวเคลียร์อย่างเป็นทางการ เมื่อวันที่ 1 ส.ค. ที่บริเวณชายฝั่งติดกับพรมแดนภาคตะวันออกของชาติคู่อริกาตาร์ โดยโรงไฟฟ้าดังกล่าวชื่อว่า บารากาห์ หรือแปลว่าพร ได้เปิดการทำงานเตาปฏิกรณ์ปรมาณูหมายเลข 1 จากทั้งหมด 4 เตา คาดว่าสามารถรองรับความต้องการใช้ไฟฟ้าได้ 1 ใน 4 ของประเทศ ขณะที่สำนักข่าวต่างประเทศรายงานว่า โรงไฟฟ้าบารากาห์ใช้เทคโนโลยีของเกาหลีใต้ ซึ่งทีแรกรัฐบาลยูเออีมีกำหนดใช้งานอย่างเป็นทางการในปี 2560 แต่ได้เลื่อนเวลาออกไปอีก 3 ปี เนื่องด้วยประเด็นความปลอดภัยทั้งนี้ รัฐบาลกาตาร์กล่าวโจมตีโรงไฟฟ้านิวเคลียร์ของยูเออีว่า เป็นภัยคุกคามต่อสันติภาพและสิ่งแวดล้อมของภูมิภาค เช่นเดียวกับนักวิชาการตะวันตกที่แสดงความกังวลว่า การเปิดโรงไฟฟ้านิวเคลียร์เป็นเรื่องเหมาะสมหรือไม่ เพราะภูมิภาคนี้เต็มไปด้วยปัญหาการเมืองและก่อการร้าย.
รัฐบาลสหรัฐอาหรับเอมิเรตส์ หรือยูเออีได้กลายเป็นชาติแรกในภูมิภาคตะวันออกกลาง ที่เปิดการใช้งานโรงไฟฟ้านิวเคลียร์อย่างเป็นทางการ เมื่อวันที่ 1 ส.ค.
โรงไฟฟ้านิวเคลียร์,ยูเออี,สหรัฐอาหรับเอมิเรตส์,โรงไฟฟ้าบารากาห์,โรงไฟฟ้า,ชาติตะวันออก,ข่าววันนี้